PATVIRTINTA

Varėnos „Pasakos“ vaikų lopšelio – darželio

direktoriaus 2021 vasario 22 d.

įsakymu Nr. V-1-9

**VARĖNOS RAJONO PRIEŠMOKYKLINIO AMŽIAUS VAIKŲ NUOTOLINĖS INTERAKTYVIOS VIKTORINOS**

**„MES ŽEMĖS VAIKAI“ NUOSTATAI**

**I SKYRIUS**

**BENDROSIOS NUOSTATOS**

1. Varėnos rajono priešmokyklinio amžiaus vaikų nuotolinės interaktyvios viktorinos „Mes žemės vaikai“ nuostatai reglamentuoja viktorinos tikslą, uždavinius, dalyvius, organizavimo tvarką.

2. Nuotolinė interaktyvi viktorina yra skirta pasaulinei Žemės dienai – kovo 20 d. - paminėti.

3. Viktorinos organizatorius – Varėnos „Pasakos“ vaikų lopšelio – darželio, „Ančiukų“ grupės priešmokyklinio ugdymo pedagogės: Skaistė Kudžmaitė, Danutė Česnulienė.

**II SKYRIUS**

**TIKSLAS IR UŽDAVINIAI**

4. Varėnos rajono priešmokyklinio amžiaus vaikų nuotolinės interaktyvios viktorinos „Mes žemės vaikai“ tikslas – išreikšti bendrą rūpestį ir meilę Žemei, ugdyti vaikų ekologines ir aplinkosaugines vertybines nuostatas.

5. Uždaviniai:

5. 1. Skatinti domėjimąsi gamta, ekologinėmis problemomis, ieškoti problemų sprendimo būdų.

5. 2. Ieškoti inovatyvių ugdymo formų ir būdų bei jų pritaikymo galimybių ugdymo procese.

5. 3. Ugdyti komandinio darbo įgūdžius.

5. 4. Skatinti Varėnos rajono priešmokyklinio ugdymo pedagogų bendravimą ir bendradarbiavimą.

**III SKYRIUS**

**DALYVIAI**

6. Interaktyvioje viktorinoje „Mes žemės vaikai“ gali dalyvauti Varėnos rajono priešmokyklinio amžiaus grupių komandos (3 vaikai iš vienos grupės).

**IV SKYRIUS**

**REGISTRACIJA, LAIKAS, VIETA**

7. Registracija vyks **iki 2021 m. kovo 17 d.**

8. Apie dalyvavimą viktorinoje prašome pranešti el.paštu: skaiste01@gmail.com (dalyvio anketa, priedas 1).

9. Viktorina vyks **2021 m. kovo 25 d. 930 val.** per ZOOM programą (nuotoliniu būdu).

**V SKYRIUS**

**ORGANIZAVIMO TVARKA**

10. Kiekviena komanda turi parengti namų darbą: sugalvoti komandos pavadinimą, trumpą prisistatymą (~2 min.).

11. Dalyviai turi turėti du išmaniuosius įrenginius: viename matys klausimus ir galimus atsakymus, ZOOM programoje (būtų gerai, kad tai būtų kompiuteris ar išmaniosios lentos, kur ekranas didesnis). Kitas įrenginys reikalingas atsakymui pasirinkti (gali būti planšetinis kompiuteris, išmanusis telefonas). Būtinai reikalingas geras interneto ryšys.

12. ZOOM prisijungimo nuoroda bus atsiųsta 2021 m. kovo 24 d.

13. Viktorinos klausimai bus apie šiukšlių rūšiavimą, gamtos saugojimą, aplinkosaugą.

VI SKYRIUS

VIKTORINOS DALYVIŲ, NUGALĖTOJŲ APDOVANOJIMAS

14. Visi viktorinos dalyviai ir komandas ruošiantys pedagogai bus apdovanoti padėkos raštais ir rėmėjų (Lietuvos Respublikos aplinkos ministerija, VšĮ „Žaliasis taškas“) dovanėlėmis, atsiėmimas Varėnos „Pasakos“ vaikų lopšelyje – darželyje.

**VII SKYRIUS**

**BAIGIAMOSIOS NUOSTATOS**

15. Iškilus klausimams kreiptis į Varėnos „Pasakos“ vaikų lopšelio – darželio priešmokyklinio ugdymo pedagogę Skaistę Kudžmaitę, el. paštu skaiste01@gmail.com, tel. nr. +37066213888.

16. Nuotolinės interaktyvios viktorinos „Mes žemės vaikai“ organizatoriai pasilieka teisę publikuoti nuotraukas, video medžiagą įvairiuose tinklapiuose, leidiniuose apie tai neinformavus dalyvių.

1 priedas

**DALYVIO ANKETA**

|  |  |
| --- | --- |
| **Įstaigos pavadinimas** |  |
| **Komandos pavadinimas** |  |
| **Dalyvių sąrašas (pavardė, vardas)** |  |
| **Mokytojo(jų), parengusio komandą, pavardė, vardas, kvalifikacinė kategorija, elektroninis paštas** |  |